Die wêreld in foto’s – 18 Julie 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Mense neem deel aan ’n saamtrek ter ondersteuning van die Turkse president Recep Tayyip Erdogan by die Ataturk-lughawe in Istanboel, Turkye. Turkye se minister van buitelandse sake het Sondag in ŉ verklaring gesê dat minstens 290 mense dood is in die mislukte staatsgreep, terwyl meer as 6 000 verdagtes tot dusver in hegtenis geneem is weens hul betrokkenheid by die daad. Foto: Xinhua/He Canling/wire.africannewsagency.com Wetstoepassingsbeamptes bedrywig by die B-Quik-vulstasie waar verskeie polisiebeamptes Sondag in Baton Rouge, Louisiana, vermoor is. Foto: Curtis Compton/Atlanta-Journal Constitution via AP/wire.africannewsagency.com Chris Rhoads, voormalige hoofbestuurder van vlugkelners en lugwaardinne vir die TWA-lugredery, ervaar ŉ emosionele oomblik by ŉ gedenkmuur tydens die 20ste herdenking van die TWA-vliegramp (vlug 800) by die Smith Point County Park in Shirley, New York. Familie en vriende van die 230 oorledenes wat omgekom het toe dié TWA-vliegtuig onderweg na Parys op 17 Julie 1996 bo Long Island ontplof het, het byeengekom om die ramp te herdenk. Foto: AP Photo/Kathy Kmonicek/wire.africannewsagency.com Suid-Koreane vertoon plakkate en ŉ landsvlag tydens ŉ samekoms ter ondersteuning van die plan om die VSA se missiel-afweerstelsel THAAD (Terminal High-Altitude Area Defense) te installeer in Seoel, Suid-Korea. Seoel-amptenare het Woensdag afgekondig dat die gevorderde missiel-afweerstelsel in ŉ afgeleë plaasdorpie in die suidoostelike deel van Suid-Korea ontplooi sal word. Die aankondiging het woedende reaksies van Noord-Korea én China ontlok, asook van die inwoners van die dorp waar die stelsel ontplooi gaan word. Hulle vrees dat die stelsel potensiële gesondheidsgevare inhou. Die plakkate lui: “NEE, Noord-Korea se kernwapens; JA, THAAD!” Foto: AP Photo/Lee Jin-man/wire.africannewsagency.com SpaceX Falcon 9 word vanaf Kaap Canaveral gelanseer, soos gesien vanaf Woodside Park in Viera, Florida. Foto: Tim Shortt/Florida Today via AP/wire.africannewsagency.com J.B. Mauney, van Noord-Carolina, VSA, word van ŉ bul afgegooi tydens die rodeo-semifinaal van die Calgary Stampede-byeenkoms in Calgary, Alberta. Foto: Jeff McIntosh/The Canadian Press via AP/wire.africannewsagency.com Matt Hall van Australië neem deel aan die finale ronde van die Red Bull Air Race-wêreldkampioenskap in Boedapest, Hongarye. Hall het derde plek in die wedren behaal. Foto: Xinhua/Csaba Domotor/wire.africannewsagency.com Jong mense in Estlandse volksdrag dans tydens die “Dae van Dans”, ŉ internasionale dansfees in Narva-Joesuu, Estland. Dansers vanaf België, Rusland en Estland het verskeie dansvorme tydens die fees gedemonstreer. Foto: Xinhua/Sergei Stepanov/wire.africannewsagency.com Uitvoerende kunstenaars neem deel aan die groot parade van die Edinburgse 2016-feeskarnaval in Edinburg, Skotland. Die karnavaloptog is die begin van die Edinburgse somerfeesseisoen, ’n reeks feeste in en om Edinburg. Foto: Xinhua/Guo Chunju /wire.africannewsagency.com Pikachu word deur kinders omring tydens ŉ Pokemon-fees in Tokio, Japan. Die geleentheid, ter ere van die pas vrygestelde Pokemon-rolprent, duur tot die einde van Augustus. Foto: AP Photo/Koji Sasahara/wire.africannewsagency.com